נועם שוסטר-אליאסי

נועם שוסטר-אליאסי (נולדה ב-1987) היא קומיקאית ישראלית ואקטיביסטית למען זכויות האדם, המופיעה בעברית, בערבית ובאנגלית.

 ביוגרפיה 
אמה של שוסטר-אליאסי עלתה לישראל מאיראן, ואביה הוא בנם של זוג ניצולי שואה שעלו מרומניה, ולה אח אחד. כאשר הייתה בת שבע, עברה המשפחה לכפר הדו-לאומי נווה שלום. בילדותה ונעוריה הייתה פעילת שלום, וחשבה שבבגרותה תעסוק בפוליטיקה ובדיפלומטיה. שוסטר-אליאסי למדה ערבית ועל כן בבגרותה לעיתים הניחו שהיא ערבייה. לאחר התיכון שרתה שירות לאומי. שוסטר-אליאסי המשיכה ללימודי משחק באקדמיה לקולנוע ניו יורק .

 קריירה ואקטיביזם 
שוסטר-אליאסי שיחקה בסרט הקצר שביימה טליה לביא, "חיילת בודדה". ב-2006 למדה באוניברסיטת ברנדייס שבארצות הברית, יחסים בינלאומיים ותיאטרון. דרך תוכנית התמחות של WE ACT - תנועה פמיניסיטית בינלאומית לטיפול פיזי ורגשי, היא נסעה לרואנדה - שם לקחה חלק בפעילויות שסייעו לנשים שנאנסו באפריקה והודבקו ב-HIV.

שוסטר-אליאסי הייתה הנושא של הסרט התיעודי הקצר "חשבון בצחוק" ("Reckoning with Laughter"), בבימויה של אמבר פארס  ובהפקת אל-ג'זירה. בנובמבר 2013, הסרט, על אף שטרם הושלם זכה פרס פורום IDFA.

בדצמבר 2025 הופיעה ברשת המדיה "זיטיאו" של מהדי חסן, בה התבטאה בחריפות נגד החברה הישראלית.

 סטנדאפ 
ב-2019 בתוכנית של i24 News בערבית, שוסטר-אליאסי הציעה נישואים לנסיך הסעודי מוחמד בן סלמאן, ולהקים מפלגה בשם נעמה, לשלום במזרח התיכון. השידור הביא לפרסומה. היא הוזמנה להשתתף בתוכנית בית הספר לתאולוגיה בהרווארד במסגרת יוזמת הדת, הסכסוך והשלום המיועדת לאמנים, שם היא פיתחה את מופע היחיד שלה 'דו־קיום בתחת שלי'. היא הציגה אותו במועדוני לילה שונים בערים הגדולות בארצות הברית. בין השנים 2019 ל-2024 צולם סרט דוקומנטרי בשם "דו קיום, בתחת שלי!" העוקב אחר מופע הסטנדאפ ששוסטר-אליאסי מעלה מול קהל. הסרט התקבל בביקורות חיובויות בפסטיבל סאנדנס בתחיחלת 2025. עם פרוץ מגפת הקורונה, היא חזרה לישראל, שם נדבקה בנגיף.

בתחילת 2022, בערוץ מכאן (مكان 33) בערבית מבית תאגיד השידור הישראלי, היא שרה שיר סאטירי על הסכם השלום והנורמליזציה עם איחוד האמירויות. היא שרה את השיר בעברית וערבית: "הלוואי שכל הערבים כמו בדובאי, אוהבים עם ישראל חי ולא יזרקו אותנו לים. אין דבר יפה יותר מערבים מיליונרים ששכחו את הנכבה של הפלסטינים ושכחו את המצור על עזה". השיר זכה לתהודה מכלי תקשורת הפלסטינים, הערבים וכן באירופה.

בשנת 2022 שיחקה בסרט הדרמה-קומי הבריטי-פלסטיני "סוף שבוע בעזה" (אנ') של הבמאי יליד נצרת - באסיל חליל; שם גילמה את אחותה של קרן, אותה גילמה מונא חוא.
ממוזער|שוסטר-אליאסי בפסטיבל סאנדנס, 2025

 פרסים והוקרה 
ב-2018 היא היא זכתה בתואר "הקומיקאית היהודייה החדשה של השנה" בלונדון. באותה שנה, היא הייתה היהודייה הראשונה בפסטיבל הקומדיה הפלסטינית. בינואר 2019, עיתון "הארץ" הגדיר אותה בתור "הקומיקאית היהודייה הבאה".

בסוף שנת 2024, יצא סרט תיעודי העוסק בשוסטר-אליאסי תחת השם . הסרט זכה בינואר 2025 בפסטיבל סאנדנס בפרס מיוחד של חבר השופטים למען חופש הביטוי. הסרט מביא למסך את נועם שוסטר-אליאסי שדרך הופעות הסטנד-אפ שלה כקומיקאית ואקטיביסטית מגוללת את קורות הסכסוך במזרח התיכון על הניואנסים שלו מנקודת מבט אישית ונשית.

 חיים אישיים 
שוסטר-אליאסי התארסה ב-2024. בינואר 2026 ילדה בן.

קישורים חיצוניים




 הערות שוליים 

קטגוריה:בוגרות אוניברסיטת ברנדייס
קטגוריה:בוגרי אוניברסיטת ברנדייס
קטגוריה:בוגרות שירות לאומי
קטגוריה:פעילות חברתיות ישראליות
קטגוריה:קומיקאיות ישראליות
קטגוריה:אישים ממוצא יהודי-איראני
קטגוריה:נווה שלום: אישים
קטגוריה:ישראליות שנולדו ב-1987
קטגוריה:ישראלים שנולדו ב-1987